**Годишен отчет за дейността на НЧ „Христо Ботев-1952“**

**2021 година**

Уважаеми дами и господа, членове на читалище „Христо Ботев-1952“, дейността на читалището през изминалата 2021 година беше изпълнена с постоянна, активна и отговорна работа на Настоятелството, читалищните дейци, на художествените ръководители на Певческата група“Зорица“ и Танцова група „Еньовче“. Работата през годината беше богата, многообразна, изпъстрена със събития и разнородни прояви.

Отчетът за дейността на читалището през 2021 отразява изпълнението на дейностите по Годишната програма, приета от Общото събрание на НЧ „Христо Ботев-1952” през миналата година. Отчитайки резултатите с удовлетворение от постигнатото можем да заявим, че читалището днес е устойчиво функционираща институция. Доказателство са отличията на нашите състави, събитията, съвместните инициативи и др. прояви.

Провежданото в момента Общо събрание е в 70 –та година от създаването на читалището.

**Основни цели**

* + - * Развитие и подпомагане на любителското художествено творчество.
      * Обогатяване на културния живот, социалната и образователна дейност.
      * Развитие на библиотечната дейност.
      * Превръщане на читалището в основен информационен център.
      * Съхраняване на традициите и обичаите на българския народ.

**Приоритетни задачи:**

* + - Засилване на социалната функция на читалището, насочена към ангажиране на свободното време на възрастните и подрастващите със занимания, изграждащи положителни ценности чрез изкуство;
    - Партньорства за осъществяване на съвместни инициативи и мероприятия;
    - Предоставяне на достъп до знания, информация и услуги на потребителите в Библиотеката;
    - Реализиране на проекти;

**ОСНОВНИ ДЕЙНОСТИ**:

1. **Библиотечна дейност и информационно обслужване**

Продължи работата по реализиране на основните задачи - пълноценно обслужване на ползвателите в библиотеката, увеличаване на читателите й, предоставяне възможност на потребители за обучение, обогатяване съдържанието на организираните културни и образователни прояви, допълване на библиотечния фонд, участие в проекти.

• В края на 2021 година библиотечният фонд е увеличен с 418 книги, като наброява 9995 тома, благодарение на реализирания проект към МК „ Българските библиотеки-съвременни центрове за четене“, дарение от ИК“Персей“ и „Inner Wheel Club Стара Загора“, закупени книги със средства на Читалището. Читателите са 95, от които 35 са на възраст до 14 години. Всички тези читатели са заели за дома 2860 книги, ползвали са вестници и списания в читалнята, участвали са в събития организирани в Библиотеката.

• Библиотеката има интернет връзка. В библиотечната работа и предоставянето на информация на възрастни и ученици се използваха ресурсите на специализирани български Интернет портали и страници. За поредна година Библиотеката се включи в националния „Маратон на четенето”, но четене с дискусии по актуални теми се осъществяваше през цялата година .

• По Програма „Глобални библиотеки- България” читалищната библиотека предложи Е-услуги базирани на ИКТ , индивидуални и групови обучения, електронно преброяване на местното население.

1. **Художествено творчески процес**

В своята традиционна работа читалището предостави възможност за обучение и творческа изява на възрастни и деца. Беше увеличен броя на участващите чрез лични контакти и покани, помествани в интернет страницата и блога на Читалището. В организацията участваха доброволци(възрастни членове и младежи от Читалищата на Стзбани, Ново село, Сулица и Казанка) в сътрудничество с ДСХ.

• Действащите художествени състави към читалището ТГ „Еньовче“ и ПГ“Зорица“ обогатиха своя репертоар под ръководството на художествените р-ли Жанета Стойнова и Койчо Коев. Те се включиха активно в местните празници и НТФС „Богородична стъпка”, а *,,* Празник на билките и водата” бе осъществен с участието на членове на Читалищата от Стзбани, Сулица, Казанка, Ново село, Лозен, Остра могила, Борилово, Сладък кладенец и Маджерито. Празникът бе организиран от Настоятелството на Читалището съвместно с кметство Старозагорски бани, подпомогнато от ЗОНТА клуб Стара Загора.

• Нашите самодейци участваха онлайн в НС” От извора”,”Празник на райската ябълка“, а „С песен на Коледа” съвместно с ДГ№16 Горски кът-Стзбани.

1. **Обучения**

Читалището предостави възможност за обучение на възрастни и деца.

• Пред пенсионерския клуб „На Раздумка“ възрастното население обменяше знания и опит по зададени теми от секретаря на Читалището.

• В центъра на вилната зона и в библиотеката децата обогатяваха знанията си за традиционните празници на българите чрез обучителни игри, логическо мислене чрез образователни настолни игри.

• В обучението „ Медна пластика“ с майстора Божидар Димитров талантливите деца създадоха своите оригинални произведения с много вдъхновение, постоянство и труд, надминаващо усърдието на възрастните участници.

• Секретаря на Читалището и потребители на Библиотеката подобриха своите ИКТ умения чрез включване в обучения. Поддръжката на ИКТ бе поета от доброволци към Читалището.

• Възрастното население придоби знания и умения за справяне в ситуации на Пожари, климатични катаклизми, ситуации на бедствия и кризи застрашаващи здравето им в специализирани обучения проведени в Пенсионерския клуб.

1. **Работа по проекти**

**•** Проектът „Българските библиотеки-съвременни центрове за четене” финансиран от МК ни обогати не само с книги, но и с натрупване на опит при реализацията му.

• Проектът „Биенале-Арт мозайката днес ”осъществен от екипа на Стойка Матева създаде красота в парка до езерото и бе финансиран със средства на Читалището и средства на дарители - жители на Старозагорските бани.

• Спектакълът „Божествено колело” осъществен от екипа на Диана Митева създаде танцово-музикална приказка, която отправи погледа ни към българските корени, като ни зареди с духовност, сила и добродетелност бе финансиран със средства на Читалището и фондация „Идеа Вита”.

1. **Управление на собствеността**

Сградата на читалището е публична общинска собственост и е предоставена за безвъзмездно ползване и управление с Акт №01621, 2001г. Предоставеният имот е втори етаж от двуетажна масивна сграда състоящ се от две зали, фоайе- приемна зала, тоалетен възел и тераса. Към момента се използва само първа зала, която е разделена с лека фазерна преградна стена на две помещения. В първа зала има етнографска сбирка, книги, мултимедиен проектор и 3 компютъра плюс принтер за потребители. В приемната зала има един компютър с многофункционален принтер и лаптоп за персонала на Читалището. През 2021г е осигурен интернет и СОТ за първа зала. През 2021г е направен ремонт на приемната зала със средства на Читалището. Използваемата площ е в добро състояние и отговаря на нормите за противопожарна безопасност и условия на труд. За текущата поддръжка на сградата се осигурят средства от годишната субсидия на читалището.

През 2020г и 2021г е подадена информация до кмета на Стара Загора за състоянието на втора зала. Назначена е комисия от кмета на Община Стара Загора във връзка с наш сигнал, чието решение все още не е получено.

1. **Приходи и разходи**

Цялостната дейност на читалището е на база Закона за народните читалища и Устава му. Ръководството на Читалището и секретарят му са ангажирани освен с организацията на дейностите и с документното им обезпечаване за функционирането на читалището като институция.

Читалището осъществява приходи за 2021година от субсидия от Министерство на културата, членски внос, библиотечни такси, дарения и остатък от 2020г.

Разходите са направени за дейности на Читалището, спомагателна поддръжка и възнаграждения на персонала.

С благодарност и уважение към всички членове на Читалището:.......................

Маргаритка Малинова Желева-председател на НЧ„Христо Ботев-1952“ Стзбани

**Годишният отчет за дейностите на Читалището през 2021година беше разгледан и приет на заседание на Настоятелството с Протокол № 1,**

**..... 2022 година**